text: [{"text_idx": "#000000", "text": "Tveir TB leikarir a\u0301 U19 landsli\u00f0num."}, {"text_idx": "#000001", "text": "Andreas Midjord og Bartal Petersen eru ba\u0301i\u00f0r komnir a\u0301 U19 landsli\u00f0i\u00f0. Andreas og Bartal eru tveir av ungu spi\u0301runum a\u0301 1. deildarli\u00f0i okra. Okur i\u0301 TB fegnast um, at felag okra enn einafer\u00f0 hevur megna\u00f0 at ala leikarar til eitt av f\u00f8roysku U-landsli\u00f0unum."}, {"text_idx": "#000002", "text": "U\u0301tt\u00f8kan ver\u00f0ur ein sto\u0301r avbjo\u0301\u00f0ing og eitt sto\u0301rt upplivilsi fyri Andreas og Bartal."}, {"text_idx": "#000003", "text": "Andreas sigur, at ta\u00f0 er ein go\u0301\u00f0 kensla, at aftana\u0301 fleiriferir at hava veri\u00f0 t\u00e6tt vi\u00f0, endiliga at ver\u00f0a u\u0301ttikin. Hetta er u\u0301rslit av no\u0301gvum og h\u00f8r\u00f0um arbei\u00f0i, og eggjar hetta meg at halda a\u0301 og at koma uppaftur longri a\u0301 fo\u0301tbo\u0301ltslei\u00f0ini."}, {"text_idx": "#000004", "text": "Eisini sigur Andreas, at hetta er ein dreingjadreymur, sum er u\u0301tgingin og at hann er sto\u0301ltur av at sleppa at umbo\u00f0a F\u00f8royar. \u201cJeg sja\u0301lvur og TB hava havt eitt gott kappingara\u0301r, og er ta\u00f0 o\u0301iva ors\u00f8kin til, at jeg eri u\u0301ttikin\u201d, sigur hann."}, {"text_idx": "#000005", "text": "At enda takkar Andreas felagnum, venjaratoyminum og li\u00f0fel\u00f8gunum, sum hava si\u0301n sto\u0301ra leiklut i\u0301, at hann eri komin so langt."}, {"text_idx": "#000006", "text": "Bartal sigur, at hann er b\u00e6\u00f0i fegin og so\u0301ltur av at ver\u00f0a u\u0301ttikin til U19 landsli\u00f0i\u00f0. \u201cHetta er fyrsta a\u0301ri\u00f0, jeg havi veri\u00f0 fastur ma\u00f0ur besta li\u00f0num hja\u0301 TB, og ta\u00f0 er helst ors\u00f8kin til, at jeg eri u\u0301ttikin\u201d, sigur hann. \u201cHetta er naka\u00f0 sum eggjar meg til at halda a\u0301, so eg kann koma a\u0301 onnur landsli\u00f0, ta\u0301 eg havi aldur til ta\u00f0.\u201d"}, {"text_idx": "#000007", "text": "Eisini sigur Bartal, at hann er stoltur av at umbo\u00f0a F\u00f8royar og TB."}]